Decrete semnate de Președintele României, domnul Klaus Iohannis

01 martie 2016

Președintele României, domnul Klaus Iohannis, a semnat marţi, 1 martie a.c., următoarele decrete:

* Decret pentru supunerea spre adoptare Parlamentului a aprobării încetării valabilității, prin denunțare, a Convenției din 5 iulie 1890, semnată la Bruxelles, privind înființarea unei Uniuni Internaționale pentru publicarea tarifelor vamale, precum și a Protocolului de la Bruxelles din 16 decembrie 1949, prin care se modifică Convenția privind înființarea Uniunii Internaționale pentru publicarea tarifelor vamale din 5 iulie 1890;
* Decret privind rechemarea domnului Marius Cosmin Boiangiu din calitatea de ambasador extraordinar şi plenipotenţiar al României în Republica Slovenia;
* Decret privind acordarea gradului de general de flotilă aeriană – cu o stea, la trecerea în rezervă, domnului comandor Rădulescu Norocel-George din Ministerul Apărării Naționale;
* Decret privind acordarea gradului de general de brigadă – cu o stea, la trecerea în rezervă, domnului colonel Pufu Dumitru din Ministerul Apărării Naționale;
* Decret privind înaintarea în gradul de general-maior - cu două stele, la trecerea în rezervă, a domnului general de flotilă aeriană - cu o stea Moisescu Gabriel-Florin din Ministerul Apărării Naţionale;
* Decret privind acordarea gradului de general de brigadă – cu o stea, la trecerea în rezervă, domnului colonel Martinaș Valer din Serviciul de Telecomunicații Speciale.